Diari Oficial de la Generalitat Valenciana


Sumari del DOGV 3052, del 07-08-1997 (1997/8901)

ACUERDO de 28 de maig de 1997, de la Comissió Territorial d'Urbanisme de València, sobre l'homologació dels sectors Serrans I al IV, d'ús industrial, de les Normes Subsidiàries d'Aielo de Malferit.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8901


Data del document
:   28-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACUERDO de 28 de maig de 1997, de la Comissió Territorial d'Urbanisme de València, sobre l'homologació dels sectors Serrans I al IV, d'ús industrial, de les Normes Subsidiàries d'Aielo de Malferit.  
La Comissió Territorial d'Urbanisme de València, en la sessió del dia 28 de maig de 1997, va adoptar l'acord següent:  
Vist l'expedient sobre a l'homologació dels sectors Serrans I al IV, d'ús industrial, de les Normes Subsidiàries d'Aielo de Malferit, i de conformitat amb els següents:  
Antecedents de fet  
Primer  
L'expedient va ser sotmés a informació pública el dia 19 de desembre de 1996, i després del pertinent període d'informació pública, durant el qual no s'hi van presentar al·legacions, el Ple de l'Ajuntament el va aprovar provisionalment en sessió del dia 17 de març de 1997, i va tenir entrada en el Registre de la Comissió Territorial d'Urbanisme de València el dia 14 d'abril de 1997.  
Segon  
El projecte consta de memòria informativa i justificativa, plans d'informació i d'ordenació i fitxes de planejament dels distints sectors, amb la qual cosa es compleix allò que s'ha disposat en la Instrucció de Planejament 1/1996, sobre homologació de plans d'urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Tercer  
Els dies 24 i 25 de juliol de 1995 es van sol·licitar informes sectorials a la Direcció General d'Obres Públiques (Divisió de Carreteres i Divisió de Recursos Hidràulics) de la Conselleria d'Obres Públiques, Urbanisme i Transports i a la Diputació Provincial de València, que consta la seua emissió en sentit favorable.  
Quart  
Aielo de Malferit té normes subsidiàries tipus B, aprovades definitivament per la Comissió Territorial d'Urbanisme el dia 26 de juny de 1990, i els Plans Parcials Serrans I i II, aprovats definitivament per la Comissió Territorial d'Urbanisme en les sessions de 3 de març de 1991 i 14 d'octubre de 1992, respectivament. Així mateix, té la modificació núm. 1 de les normes subsidiàries que comprén 5 punts.  
La modificació número 1 de NSB al punt 4, aprovat definitivament el dia 18 de novembre de 1994, efectua l'ampliació del SAU industrials Serrans en 19,3 ha, i fixa dos sectors: l'un de 13,9 hectàrees i l'altre de 5,4 hectàrees.  
La Comissió Territorial d'Urbanisme de València, en sessió del dia 7 de novembre de 1995, va adoptar l'acord de desestimar la sol·licitud de cèdula d'urbanització efectuada per l'Ajuntament d'Aielo de Malferit respecte al Pla Parcial Serrans III, i procedir a l'homologació del sòl d'ús industrial en el paratge Serrans en el seu conjunt.  
El dia data 2 d'octubre de 1996 es va advertir a l'Ajuntament de la caducitat de l'expedient, i es concedeix en el mateix acte un termini de tres mesos perquè procedira a remetre la documentació sol·licitada. Conseqüència del que s'ha dit anteriorment, el dia 14 d'abril de 1997, va tenir entrada en la Comissió Territorial d'Urbanisme de València l'expedient complet d'homologació, l'àmbit del qual inclou els sectors de l'I al IV, de sòl industrial, del paratge denominats Serrans del terme municipal d'Aielo de Malferit.  
Cinqué  
La Comissió Informativa de la Comissió Territorial d'Urbanisme de València, en sessió del dia 19 de maig de 1997, va emetre informe sobre el projecte que ens ocupa, i compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient està complet, i s'haurà de tramitar de conformitat amb l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb la disposició transitòria primera del mateix text legal.  
Segon  
L'àmbit de la present homologació inclou els següents sectors de sòl apte per a urbanitzar:  
PP Serrans I 5,7 ha Ordenació detallada  
PP Serrans II 7,4 ha Ordenació detallada  
PP Serrans III 5,4 ha Sense ordenació detallada  
SAU Serrans, la resta 13,9 ha Sense ordenació detallada   
Total 32,4 ha  
El que s'ha exposat anteriorment obliga a plantejar-se una xarxa estructural per a tot el conjunt mencionat, d'acord amb l'article 17.1 j) de la Llei Reguladora de l'Activitat Urbanística, i planteja amb visió urbanística i coherència una solució per a la xarxa estructural, impossible d'aconseguir amb la suma d'actuacions parcials independents i exclusivament relacionades entre si per la coincidència d'usos i de límits sectorials.  
Tercer  
El tractament conjunt dels sectors que integren la zona de creixement industrial denominat Serrans facilita la definició d'una xarxa estructural conjunta per als sòls esmentats, la qual ha d'harmonitzar el desenvolupament i el creixement dels sòls que vertebra. A la vista de la xarxa estructural proposada, s'aprecia que està configurada per un vial central que uneix tots els sectors, i facilita la relació entre aquests, així com una correcta comunicació amb la carretera principal d'accés. Aquesta xarxa estructural també està composta per les diverses xarxes de serveis que doten els citats sòls de les condicions necessàries per a un futur desenvolupament.  
Cal destacar que, a la vista de la documentació presentada, s'aprecien tractades totes les qüestions a què al·ludeix l'article 17 de la Llei Reguladora de l'Activitat Urbanística, i hi ha fitxes urbanístiques dels sectors que integren l'actuació, que defineixen, a més, les condicions per al desenvolupament d'aquells.  
Quart  
El document d'homologació delimita dins del sector IV sis unitats d'execució, i adscriu a cadascuna part de les reserves per a dotacions del sector i forma cada unitat una àrea de repartiment amb aprofitaments similars. Partint d'aquestes delimitacions, s'estableix una seqüència de desenvolupament lògic d'aquest sector.  
Cinqué  
És de destacar que la proposta presentada s'ajusta de forma exacta als criteris de sectorització establits en l'article 20 de la Llei Reguladora de l'Activitat Urbanística, atés que tot l'àmbit objecte de l'homologació es troba configurat per elements viaris.  
Sisé  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les homologacions de municipis menors de 50.000 habitants, de conformitat amb la disposició transitòria primera, punt 3, per remissió a l'article 54.2.B, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat anteriorment, la Comissió Territorial d'Urbanisme de València, en sessió del dia 28 de maig de 1997, acorda:  
Aprovar definitivament l'homologació dels sectors Serrans I a l IV, de les Normes Subsidiàries d'Aielo de Malferit.  
L'ajuntament d'Aielo de Malferit haurà de notificar el contingut del present acord a tots els particulars interessats en l'expedient de referència.  
Contra la present resolució, que no posa fi la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.  
Tot això, sense perjudici que es puga presentar qualsevol altre recurs que s'estime pertinent.  
València, 28 de maig de 1997.- El secretari de la Comissió Territorial d'Urbanisme: José Manuel Palau Navarro.